अमेरिका ने काबुल में आतंकवादी हमले की निंदा की  
अमेरिका ने काबुल के एक होटल पर आतंकवादी हमले की निंदा करते हुए कहा है कि आतंकवादी मानव जीवन का पूरी तरह अनादर करते हैं।
अमेरिका ने अफगानिस्तान की राजधानी काबुल के एक होटल पर आतंकवादी हमले की निंदा करते हुए कहा है कि आतंकवादी मानव जीवन का पूरी तरह अनादर करते हैं।  अमेरिकी विदेश विभाग की प्रवक्ता विक्टोरिया नूलैंड ने कहा, अमेरिका काबुल के इंटरकांटिनेंटल होटल पर आतंकवादी हमले की निंदा करता है। एक बार फिर से जाहिर हो गया कि आतंकवादी मानव जीवन का पूरी तरह से अनादर करते हैं। प्रवक्ता ने इस हमले में मारे गए लोगों के परिजनों और मित्रों के प्रति संवेदना प्रकट की। उन्होंने कहा कि अफगानिस्तान को सुरक्षित बनाने के लिए अमेरिका पूरा सहयोग देता रहेगा।